21/12/2022 | Administración LocalMunicipal
Oleiros
Persoal
Convocatoria do proceso selectivo aprobado de acordo coa d. a. 6ª da Lei 20/2021, de medidas urxentes para a redución da temporalidade no emprego público

Por resolución número 2022006143, do 15 de decembro, aprobouse a convocatoria para cubrir as prazas incluídas na oferta de emprego público aprobada de acordo coa disposición adicional 6ª da Lei 20/2021, do 28 de decembro, de medidas urxentes para a redución da temporalidade no emprego público. Esta convocatoria específica recolle as prazas de persoal laboral e funcionario que figuran na Oferta Extraordinaria de Emprego Público (BOP da Coruña nº 99, do 26 de maio, e corrección no nº 129 do 8 de xullo de 2022 e DOG nº 103, do 31 de maio, e corrección no nº 161, do 25 de agosto de 2022), co sistema de acceso derivado da Disposición Adicional Sexta da Lei 20/2021, do 28 de decembro. Os procesos selectivos derivados desta convocatoria, nos aspectos comúns, e sempre que nestas bases non se estableza outra cousa, rexeranse polas bases xerais que rexen nos procedementos selectivos de persoal laboral fixo e funcionario de carreira no Concello de Oleiros, publicadas no Boletín Oficial da Provincia nº 182, do 23 de setembro de 2022.1.1. Concurso de valoración de méritos - quenda libre.1.2. Realizarase un procedemento selectivo por cada un dos corpos, escalas, ou categorías profesionais –no caso do persoal laboral- que figuran no seguinte punto.2.1. Persoal funcionario: 2.2. Persoal laboral: a) Para as prazas de persoal laboral, a titulación que figura na columna de nivel de titulación que figura na táboa do punto anterior. b) Para as prazas de persoal funcionario serían as seguintes: 3.0. b.1. Asesor/a xurídico de urbanismo: Grao en dereito ou equivalente 3.0. b.2. Arquitecto/a: Grao en arquitectura ou equivalente 3.0. b.3. Arquitecto/a técnico/a: Grao en arquitectura técnica ou equivalente 3.0. b.4. Administrativo/a: Grao na ESO ou equivalente 4.1. No prazo de presentación de solicitudes deberase acreditar estar en posesión do CELGA correspondente ao subgrupo ou nivel ao que se presente, de acordo coa normativa vixente.4.2. En caso de non poder acreditar o coñecemento da lingua galega do xeito previsto no parágrafo anterior, realizarase unha proba de coñecemento da lingua galega.4.3. Esta proba será de carácter oral, agás nos postos que se correspondan cun subgrupo superior ao C2 (ou o seu equivalente no caso do persoal laboral), que será de carácter escrito.5.1. As taxas por dereitos de exame fíxanse para cada posto obxecto desta convocatoria de acordo coa ordenanza fiscal que estea en vigor ao comezo do prazo de presentación de solicitudes.6.1. Valoraranse os méritos que se relacionan nos puntos seguintes, con referencia á data na que remate do prazo de presentación de solicitudes.6.2. A puntuación obtida nesta fase publicarase no taboleiro de anuncios e na páxina web municipal (www.oleiros.org). 7.1. A experiencia profesional avaliable é aquela que pode ter a consideración de traballo efectivo na situación de servizo activo ou equivalente, pero tamén períodos de excedencia por coidado de familiares, violencia de xénero, servizos especiais e/ou excedencia forzosa.7.2. Non se computarán os servizos que se prestaran simultaneamente con outros e se reducirán proporcionalmente os prestados a tempo parcial (agás no suposto de que a convocatoria sexa para un posto de media xornada). 7.3. Por cada mes completo de servizos prestados, outorgarase a seguinte puntuación: a) Servizos prestados no corpo, escala, categoría ou equivalentes no Concello de Oleiros, en calidade de persoal temporal: 0,94 puntos. b) Servizos prestados noutros corpos, escalas, categoría ou equivalentes no Concello de Oleiros, en calidade de persoal temporal: 0,22 puntos. c) Servizos prestados en corpos, escalas, categorías ou equivalentes doutras Administracións Públicas en calidade de persoal temporal: 0,3 puntos. d) Servizos prestados no resto do sector público en calidade de persoal temporal: 0,06 puntos.8.1. Na formación e capacitación profesional valoraranse a realización de cursos homologados polas diferentes Administracións Públicas ou outras entidades do sector públicos, ou os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria.8.2. Tamén se valorarán os cursos considerados transversais polo eu interese para todos os postos, como son os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención ao cidadán, a protección do medio ambiente desde o ámbito laboral e os de contido en ofimática, entre outros.8.3. Por grupos e subgrupos de titulación ou os equivalentes en cando ao persoal laboral, a táboa de horas requiridas para acadar a puntuación máxima sería: a) Subgrupo A1: 100 horas (0,100 puntos/hora) b) Subgrupo A2: 80 horas (0,125 puntos/hora) c) Grupo B: 50 horas (0,200 puntos/hora) d) Subgrupo C1: 30 horas (0,333 puntos/hora) e) Subgrupo C2: 20 horas (0,500 puntos/hora) f) Grupo AP: 10 horas (1,000 puntos/hora) 8.4. Estar en posesión dunha titulación superior á requirida para o acceso e relacionada coa praza: 0,1 puntos Os méritos alegados polas persoas aspirantes deberán acreditarse do seguinte xeito, dentro do prazo de presentación de solicitudes: 9.1. Os servizos prestados no Concello de Oleiros mediante unha solicitude da persoa aspirante –inescusablemente e en escrito anexo á instancia para participar no procedemento selectivo- para que se teñan en conta na avaliación de méritos os servizos prestados. A administración incorporará o informe acreditativo ao expediente de selección 9.2. Os servizos prestados noutras Administracións Públicas, mediante unha certificación expedida pola autoridade ou funcionario competente, que reflicta o corpo ou grupo profesional de pertenza e as tarefas desenvolvidas.9.3. A formación, capacitación profesional e titulación deberán acreditarse a través de diplomas ou documentos que acrediten a realización dos cursos e posesión das titulacións, no seu caso, que deberán expresar a súa duración en horas e conter con suficiente claridade o seu contido básico.10.1. Desta convocatoria deberá informarse de xeito individual ás persoas que se atopen desenvolvendo as prazas que se convocan.10.2. Esta comunicación realizarase a través do correo electrónico corporativo ou, no seu caso, persoal, despois de que se realice a publicación da convocatoria no Boletín Oficial da Provincia da Coruña.11.1. No caso de existir empate entre dúas ou mais persoas, asignarase a praza obxecto de litixio, de acordo cos seguintes criterios de preferencia: 1º Estar ocupando unha das prazas obxecto da convocatoria 2º Estar ocupando unha das prazas da mesma categoría que a convocada, no Concello de Oleiros 3º Estar ocupando unha praza de distinta categoría que a convocada, no Concello de Oleiros 4º Maior antigüidade total acumulada en calquera das Administracións Públicas 5º Maior idade Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Oleiros, 16 de decembro de 2022 A segunda tenente de alcalde delegada de Persoal (Decreto da alcaldía nº 2019002619, do 20 de xuño). Cynthia Ann Gaño Armanu